

ΕΛΛΗΝΙΚΗ ΔΗΜΟΚΡΑΤΙΑ Μοσχάτο 30/10/2024

# ΔΗΜΟΣ ΜΟΣΧΑΤΟΥ-ΤΑΥΡΟΥ Αρ. Πρωτ.: Δ/Υ

# ΝΟΜΟΣ ΑΤΤΙΚΗΣ

### Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ

### ΤΜΗΜΑ ΥΣΟ & ΔΙΟΙΚΗΣΗΣ

ΠΡΟΣ: Πρόεδρο και μέλη Δ.Σ

## ΘΕΜΑ: Λήψη απόφασης για τον ορισμό εκπροσώπων για τα 7μελή συμβούλια των σχολικών μονάδων της Πρωτοβάθμιας & Δευτεροβάθμιας Εκπαίδευσης .

Κύριε Πρόεδρε,

Σύμφωνα με το άρθρο 107 του ν. 4823/21 «Αναμόρφωση του θεσμού του Σχολικού Συμβουλίου» σε κάθε σχολική μονάδα της δημόσιας Πρωτοβάθμιας και Δευτεροβάθμιας Εκπαίδευσης λειτουργεί επταμελές Σχολικό Συμβούλιο, το οποίο συγκροτείται με απόφαση του Διευθυντή ή του Προϊσταμένου της σχολικής μονάδας. Το Συμβούλιο αποτελείται από :

α) Τον Διευθυντή ή Προϊστάμενο της σχολικής μονάδας, ο οποίος είναι ο Πρόεδρος του Σχολικού Συμβουλίου. Ο Διευθυντής αναπληρώνεται από τον Υποδιευθυντή της σχολικής μονάδας και, σε περίπτωση που δεν υπάρχει Υποδιευθυντής, από εκπαιδευτικό της σχολικής μονάδας που διαθέτει, κατά προτίμηση, δώδεκα (12) τουλάχιστον έτη προϋπηρεσίας. Ο εκπαιδευτικός που αναπληρώνει τον Διευθυντή ή τον Προϊστάμενο, καθορίζεται με απόφαση του Διευθυντή ή Προϊσταμένου της σχολικής μονάδας.

β) Δύο (2) εκπρόσωπους του οικείου Δήμου, οι οποίοι ορίζονται από το Δημοτικό Συμβούλιο. Ο ένας εκ των δύο αυτών εκπροσώπων είναι αιρετός εκπρόσωπος του οικείου Δήμου, ο οποίος είναι ο Αντιπρόεδρος του Σχολικού Συμβουλίου. Ο έτερος εκπρόσωπος είναι υπάλληλος της Διεύθυνσης ή του Τμήματος Παιδείας του οικείου Δήμου.

γ) Τρεις (3) εκπαιδευτικούς της σχολικής μονάδας με τους νόμιμους αναπληρωτές τους. Οι ως άνω εκπαιδευτικοί και οι αναπληρωτές τους ορίζονται κατά πλειοψηφία από τον Σύλλογο Διδασκόντων της σχολικής μονάδας.

δ) Έναν (1) εκπρόσωπο του Συλλόγου Γονέων, με τον νόμιμο αναπληρωτή του, οι οποίοι προτείνονται κατά πλειοψηφία από το Διοικητικό Συμβούλιο του Συλλόγου Γονέων.

Στα Σχολικά Συμβούλια των σχολικών μονάδων της Δευτεροβάθμιας εκπαίδευσης μετέχει, χωρίς δικαίωμα ψήφου, και ένας εκπρόσωπος της μαθητικής κοινότητας, που ορίζεται κατά πλειοψηφία με απόφαση του δεκαπενταμελούς μαθητικού συμβουλίου της σχολικής μονάδας.

Σύμφωνα με τα ανωτέρω, παρακαλούμε να ορίσετε ως εκπροσώπους με τους αναπληρωτές τους για τα επταμελή Σχολικά Συμβούλια των σχολικών μονάδων του Δήμου μας.

Ο Προϊστάμενος Η Διευθύντρια Ο αρμόδιος Αντιδήμαρχος

Υ.Σ.Ο & Διοίκησης Διοικητικών Υπηρεσιών

Δημήτριος Πάλλης Καλλιόπη Αθανασοπούλου Βασίλειος Γρούμπας